
AVIZ


asupra Proiectului de Lege privind aprobarea Ordonanţei de urgenţã a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic
		

În conformitate cu prevederile art. 95și 117 din Regulamentul Camerei Deputaților, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege privind aprobarea Ordonanţei de urgenţã a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic,  trimis cu  adresa  nr. PL x 555 din 8 noiembrie2021 și înregistrat cu nr. 4c-13/938 din 9 noiembrie 2021.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţiloreste Cameră decizională.
Senatul, în calitate de primă Cameră sesizată, a adoptat proiectul de lege în ședința din 3 noiembrie 2021.
Consiliul Legislativ a avizat favorabilinițiativa legislativă cu avizul nr. 829 din 4 octombrie 2021.
Potrivit prevederilor art.62 din Regulamentul Camerei Deputaţilor, republicat, Comisia a dezbătut proiectul de lege în şedinţa desfășurată în sistem mixt (fizic/online) din data de 16 noiembrie 2021.
Proiectul de lege are ca obiect de reglementare completarea Legii nr.136/2020, în sensul acordării posibilităţii farmaciilor cu circuit închis de a elibera, în regim ambulatoriu, medicamente prevăzute în protocolul de tratament al bolilor infectocontagioase, în situaţiile de risc epidemiologic şi biologic prevăzute de lege, la recomandarea medicului specialist din cadrul unităţii sanitare cu paturi, pe baza evaluării prealabile a acestuia, efectuate în cadrul unităţii de primire a urgenţelor, compartimentului de primire a urgenţelor, compartimentului de primire urgenţe de specialitate sau ambulatoriului integrat. Totodată, prin proiect, se statuează că activitatea de vaccinare pentru administrarea dozelor opţionale suplimentare se realizează în aceleaşicondiţii prevăzute de Ordonanţa de urgenţă a Guvernuluinr.3/2021. De asemenea, pentru serviciile de administrare a dozelor opţionale suplimentare realizate de către furnizorii aflaţi în relaţii contractuale cu casele de asigurări de sănătate, de către centrele de vaccinare împotriva COV1D-19 organizate în alte locaţii decât cele organizate de unităţile sanitare care se află în relaţii contractuale cu casele de asigurări de sănătate, precum şi de către unităţile sanitare care nu sunt în relaţii contractuale cu casele de asigurări de sănătate, plata se face prin tarif orar sau, după caz, prin tarif pe inoculare, la nivelul tarifelor prevăzute la art.3 din Ordonanţa de urgenţă a Guvernului nr.3/2021, finanţarea serviciilor acordate urmând a se face în condiţiile art.5 şi art.51 din Ordonanţa de urgenţă a Guvernului nr.3/2021.
La dezbateri, membrii comisiei au examinat proiectul de lege supus avizării, expunerea de motive și avizul Consiliului Legislativ.
În urma dezbaterilor, Comisia juridică, de disciplină şiimunităţi a hotărât, cu unanimitatede voturi, avizarea favorabilăa Proiectului de Legeprivind aprobarea Ordonanţei de urgenţã a Guvernului nr.115/2021 pentru completarea Legii nr.136/2020 privind instituirea unor măsuri în domeniul sănătăţii publice în situaţii de risc epidemiologic şi biologic.
În raport de obiectul şiconţinutul reglementării, proiectul de lege face partedin categoria legilor ordinare.

